Die sprokie van 'n perfekte troue gebeur gewoonlik net in drome, maar vir my was dit niks minder as dit waaroor ek gedroom het nie. Van die ontmoeting by die hek tot die vriendelike gesigte wat my kon gerus stel en help met alle dingetjies wat op nommer 99 beplan is. Elke liewe detail wat ek wou gehad het, het Mooiplaatsie bewaarheid. 'n Stunning venue met so baie mooi plekkies vir fotos, uitstaande kos waaroor almal gepraat het, hulpvaardige kelners wat die aand net soveel gladder laat verloop het en baie dekor om van te kies. Ek kan terug dink aan 'n perfekte dag met tevredenheid in my hart.